Diari Oficial de la Generalitat Valenciana


Sumari del DOGV 3396, del 18-12-1998 (1998/11248)

DECRET 194/1998, de 9 de desembre, del Govern Valencià, pel qual s’autoritza l’ampliació d’ensenyaments a la Universitat Miguel Hernández d’Elx.
------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/12/09/194/dof/vci/html**

### Dades del document

Número de DOGV
:   3396

Data del DOGV
:   18-12-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/11808


Data del document
:   09-12-1998

Organisme emissor
:   Conselleria de Cultura, Educació i Ciència

Tipus de document
:   Decret

DECRET 194/1998, de 9 de desembre, del Govern Valencià, pel qual s'autoritza l'ampliació d'ensenyaments a la Universitat Miguel Hernández d'Elx. [1998/X11036]
  
La Universitat Miguel Hernández d'Elx va sol·licitar autorització per a la implantació dels ensenyaments universitaris conduents a l'obtenció del títol oficial de llicenciat/da en Enologia (2n cicle), i adjuntà a la sol·licitud la memòria justificativa de la titulació, així com l'acord del Consell Econòmic de la Universitat i en proposa la implantació.
  
El Consell Interuniversitari de la Comunitat Valenciana, en la seua sessió de data 31 de març de 1998, va tindre coneixement de la sol·licitud d'implantació d'ensenyaments i el Consell d'Universitats va emetre un informe favorable en data 7 de maig, i també ha homologat els plans d'estudis corresponents als dits ensenyaments.
  
Per tot això, vist l'article 16 del Reial Decret 557/ 1991, de 12 d'abril, sobre la creació i el reconeixement d'universitats i centres universitaris, i el Decret 252/1997, de 23 de setembre, del Govern Valencià, sobre procediment d'autorització d'implantació de titulacions universitàries, a proposta del conseller de Cultura, Educació i Ciència, i prèvia deliberació del Govern Valencià, en la reunió del dia 9 de desembre de 1998,
  
DISPOSE
  
Article 1
  
Autoritzar a la Universitat Miguel Hernández d'Elx la implantació i la posada en funcionament dels ensenyaments conduents a l'obtenció del títol universitari oficial de llicenciat/da en Enologia (2n cicle), que seran organitzats per l'Escola Politècnica Superior d'Orihuela.
  
Article 2
  
A l'ensenyament conduent a l'obtenció de la titulació de llicenciat/da en Enologia li serà d'aplicació la tarifa 1.4.4 del Decret 111/1998, d'1 de setembre, del Govern Valencià, pel qual es fixen les tarifes de les taxes per a la prestació de serveis acadèmics universitaris per al curs 1998/1999.
  
DISPOSICIONS FINALS
  
Primera
  
Es faculta el conseller de Cultura, Educació i Ciència per a dictar les disposicions necessàries per a l'aplicació i l'execució de allò que s'ha disposat en aquest decret.
  
Segona
  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 9 de desembre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de cultura, Educació i Ciència,
  
FRANCISCO E. CAMPS ORTIZ


Còpia Permalink ELI